Source: https://www.prosport.ro/alte-sporturi/handbal/iures-pe-final-de-an-2018-csm-bucuresti-a-castigat-grupa-d-a-ligii-campionilor-dupa-o-repriza-secunda-solida-cu-bietigheim-17667041
Timestamp: 2019-06-25 05:40:21+00:00

Document:
Iureş pe final de an 2018! CSM Bucureşti a câştigat grupa D a Ligii Campionilor, după o repriză secundă solidă cu Bietigheim | @ProSport
Home » Alte Sporturi » Handbal Iureş pe final de an 2018! CSM Bucureşti a câştigat grupa D a Ligii Campionilor, după o repriză secundă solidă cu...
18 nov 2018 7544 afişări Handbal
În primele 15 minute ale reprizei secunde, CSM Bucureşti a înscris nu mai puţin de şase goluri cu poarta goală! În acel interval al jocului s-a creat şi diferenţa între cele două formaţii
CSM Bucureşti va înfrunta echipele Gyor, Krim Ljubljana şi Thuringer în faza a doua a Ligii Campionilor.
Cristina Neagu încheie anul 2018 pe locul 1 în clasamentul golgheterilor.
Cu conturile deja încheiate în ceea ce priveşte calificarea în Main Round, CSM Bucureşti nu şi-a luat mai devreme vacanţă, ci a vrut să-şi răsplătească fanii pe măsura susţinerii din această parte a sezonului. Cristina Neagu & Co nu au uitat că suporterii le-au aplaudat în urmă cu două săptămâni, tot în arena din Ştefan cel Mare, după o înfrângere fără drept de apel în faţa echipei Vipers Kristiansand.
În teren a intrat de la bun început „7-le” deja consacrat, iar CSM Bucureşti nu a avut dificultăţi să se desprindă în primele 10 minute (scor 6-3), cu trei reuşite marca Cristina Neagu şi alte două trecute în contul pivotului Dragana Cvijic. Jocul cu Bietigheim nu a fost însă atât de simplu, precum şi l-a imaginat toată lumea, chiar dacă echipa germană a venit rănită la Bucureşti, şi la propriu, şi la figurat, după accidentarea gravă a căpitanului Naidzinavicius şi eliminarea din competiţie. Dragana Cvijic a văzut două eliminări în primele 14 minute, iar jocul CSM Bucureşti s-a dereglat pentru câteva minute. Formaţia germană a egalat şi chiar a trecut la conducerea jocului, după o serie de greşeli ale „tigroaicelor” în atac, care au mai încercat uneori anumite „floricele”.
S-a ajuns la 9-11, Dragan Djukic a decis să vină cu ceva nou, astfel că a mers pe un experiment, pentru prima dată a recurs la jocul cu doi pivoţi. Mutarea a dat rezultate neaşteptat de repede. În numai 3 minute, CSM a reuşit să întoarcă scorul pe tabela de marcaj şi să intre în avantaj la cabine, 14-13, Lekic profitând de un culoar liber creat, mai apoi Oana Manea fiind pusă în valoare pe semicerc.
După pauză, Andrea Lekic a ratat o aruncare de la 7 metri, Bietigheim a mai avut o zvâcnire şi a mai condus o dată pe tabela de marcaj, cu 16-15, apoi jocul a curs într-o singură direcţie. CSM Bucureşti a beneficiat de greşelile echipei adverse, care a insistat pe jocul 7 vs 6 în atac, unul falimentar! Campioana României a recuperat multe mingi şi a marcat nu mai puţin de şase goluri cu poarta goală, în numai 15 minute! A fost un fel de joc de-a şoarecele cu pisica. Cert este că pe fondul acestui joc riscant al oaspetelor, campioana României s-a desprins la 24-17 în minutul 45. Jocul „tigroaicelor” a devenit tot mai euforic, iar publicul a gustat din plin recitalul.
CSM Bucureşti a ajuns la o diferenţă maximă de 9 goluri, 29-20, dar la final s-a oprit la cota 8: 34-24. Campioana României a făcut al treilea meci bun în ultimele şaspte zile şi are motive să regrete că vacanta a venit prea devreme. Interesul majorităţii jucătoarelor se mută acum spre Campionatul European din Franţa, care va debuta pe 29 noiembrie.
CSM Bucureşti – Bietigheim 32-24 (14-13)
Ungureanu, Grubisic 1 gol – portari; Udriştioiu 1, Radicevic 3, Curea 2, Lekic 7, Neagu 5, Jacobsen, Bazaliu 1, Lazovic 1, Omoregie 3, Manea 2, Kurtovic, Hagman 1, Cvijic 2, Mehmedovic 3. Antrenor: Dragan Djukic
Eckerle, Salamakha – portari; Rozemalen, Lauenroth 3, Ivancok 1, Loerper 5, Van der Heijden 3, Schulze 3, Kudlacz 3, Woller 3, Gustin 3, Malestein, Braun. Antrenor: Martin Albertsen
Istorie după 35 de ani! Ianis duce numele Hagi mai departe. Cum a arătat debutul lui Gică Hagi, faţă de prima apariţie a ... CITEŞTE PE PROSPORT.RO
Tag-uri: handbal, csm bucuresti, bietigheim
Reeditarea semifinalei Cupei Mondiale a adus un meci nebun pe Wembley! Anglia - Croaţia, decis ...

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 

CSM 

CSM 
 csm